
 
 సింహాద్రి బస్తాని మోసుకెళ్ళి గండిపడిన చోట విసిరాడు. 
     21
 అదే సమయంలో పదిమంది బృందంతో పూర్ణ ఇసుకవీధి గుడిసెల ప్రాంతానికి చేరారు. ఆ బృందంలో పూర్ణ, కైరవి, సిద్ధార్ధ, కమల్ మొదలైన పదిమంది వున్నారు.
 అక్కడి జనానికి నచ్చచెప్పి ఇళ్ళు ఖాళీ చేయించి లారీలు ఎక్కిస్తున్నారు.
 "ఉన్న ఫళంగా ఇల్లెట్లా ఖాళీ చేయాలి?" అడిగిందో స్త్రీ.
 "అమ్మా! మీకు పరిస్థితి వివరించే సమయం లేదు. గోదావరి ఉరుకులు, పరుగులతో ఊరుని ముంచెత్తబోతోంది. గుడిసెపోయినా మీ ప్రాణాలు కాపాడాలని మా ప్రయత్నం దయచేసి త్వరగా లారీ ఎక్కండి" అంది కైరవి.
 "ఎప్పుడో ఏటో జరుగుద్దని ఇప్పుడే తొందరేం వచ్చింది?" ఇంకో ఆమె గింజుకుంది.
 "ఇది కలెక్టర్ గారి ఆజ్ఞ" చెప్పాడు సిద్ధార్ధ.
 "ఆ కలెక్టరు వచ్చి మా గుడిసెలు కొట్టుకుపోకుండా చూస్తాడా?" అడిగాడో వృద్ధుడు.
 లోకజ్ఞానంలేని మూర్ఖపు ప్రశ్నలకి విసుగ్గా వుంది. కానీ శాంతంగా సమాధానం చెపుతున్నారు.
 "కనీసం మీ ప్రాణాలకయినా రక్షణ కల్పించాలని కలక్టరుగారి ప్రయత్నం" చెప్పాడు పూర్ణ.
 "కాసేపాగి వస్తాం బాబూ! పొయ్యిమీద రొయ్యల పులుసుంది" లొట్టలేస్తూ వయ్యారంగా అంది ఓ ముగ్ధ.
 "నీ రొయ్యల పులుసు గోదావరిలో కలిసిపోను. ముందు లారీ ఎక్కవమ్మా తల్లీ! ప్రమాదం ముంచుకొచ్చేసింది" అరిచాడు పూర్ణ.
 "ఒరే ఎల్లిగా, మల్లి త్వరగా ఎక్కండే బండి గోదారమ్మ వచ్చేత్తందంట" ఓ ముసలోడు అరిచాడు.
 అంతే! జనం బిలబిలమని బయట కొచ్చేయసాగారు.
 అందుబాటులో వున్న వస్తువుల్ని చేతబట్టుకుని లారీల్లోకి బిల బిలమని ఎక్కేస్తున్నారు జనం.
 ఆ వీధినించి మరో వీధికి తరలింది ఆ బృందం.
 వీధుల్లో నీరు పెరుగుతోంది. నీళ్ళల్లో తిరిగి తిరిగి కాళ్ళు మొద్దు బారిపోతున్నాయి.
 రోడ్డు గతుకుల మయంగా వుంది. ఎత్తుపల్లాలలో బురద పేరుకుపోయి అడుగులు వేగంగా పడడంలేదు.
 వీధి మురుగు వాసనతో ముక్కులు బద్ధలవుతున్నాయి. దానికితోడు వానజల్లు.
 పూర్ణకి మరీ కష్టంగా వుంది.
 ఎప్పుడూ ఇలా బండపనులు చేసినవాడు కాదతను.
 లక్షాధికారి బిడ్డ. అపురూపంగా పెరిగిన శరీరం.
 పైన వర్షానికి, కింద నీటి ప్రవాహానికి పూర్తిగా తడిసి ముద్దయిన శరీరం చలిగాలికి వణికిపోతున్నారు.
 అయినా కంటికి కనిపించే ప్రతి దృశ్యం అతన్ని కలచివేస్తుంటే మనసు ఉద్వేగభరితమవుతోంది. శక్తిని కూడదీసుకుని నడుస్తున్నాడు. ఇన్నాళ్ళకి తనుకూడా ఓ పదిమందికి సాయపడ గలుగుతున్నాననే తృప్తి పడుతోన్న కష్టాన్ని మరిపిస్తోంది.
 వేగంగా కదలడానికి విశ్వప్రయత్నం చేస్తున్నారు. కానీ సాధ్యం కావడం లేదు. వాళ్ళ శరీరాలు సహకరించడం లేదు.
 
     22
 పూర్ణ ఆ వీధిని కలియజూశాడు. ఇళ్ళ అరుగుల మీదనుంచి, కిటికీలలోంచి జనం వింతగా వాళ్ళకేసి చూస్తున్నారు. పరిసరాలని గమనిస్తూనే గుడిసెలు వున్న చోటుకు వెళ్ళారు.
 ఆ జనానికి నచ్చచెప్పి పిల్లల్ని, సామానులు, కోళ్ళు, మేకల్ని లారీలలో ఎక్కించడం ప్రారంభించాడు పూర్ణ.
 ఒళ్ళు విపరీతమైన నొప్పులు, శరీరం స్వాధీనం కావడం లేదు. ఎరుగని పని అతనికి.
 కానీ లక్ష్యం చేయడంలేదు. ఏ క్షణంలో ప్రమాదం ముంచుకొస్తుందో తెలీని పరిస్థితి. అప్పటికే వీధుల్లో నడుంలోతునీళ్ళు వచ్చాయి. మరికొంత సమయం గడిస్తే నడవడానికికూడ వీలుండకపోవచ్చు. అరగంటలో గుడిసెల్లో జనాన్ని ఖాళీ చేయించి పూర్ణ బృందం మరో వీధిలోకి నడిచారు. ఆ వీధిచివర లారీలు నిలిచివున్నాయి.
 వీధి కిరువైపులా వున్న యిళ్ళలోని జనం వాళ్ళు చేస్తున్న పనులని, సహాయాన్ని మనసుల్లో మెచ్చుకుంటున్నారు పూర్ణ, దాసు చేయి చేయి పట్టుకుని నడుస్తున్నారు.
 "కమల్ నాకు చాలా ధ్రిల్లింగ్ గా వుందిరా!" అన్నాడు పూర్ణ.
 "నిజమే. తోటిమనుషులు కష్టంలో వున్నప్పుడు ఆదుకుంటే కలిగే తృప్తిని లక్షలు పెట్టినా కొనలేం!" అన్నాడు కమల్.
 "నిజమే! అందుకే కాబోలు అభినయ్ ఎంతసేపూ ఎదుటివాళ్ళకి సాయపడాలంటాడు. నిజంగా అభినయ్ తీసుకున్న ఈ నిర్ణయం గొప్పదిరా కమల్" అంటున్నాడు పూర్ణ.
 అదే సమయంలో....
 కారు మేఘాలతో నిండిన ఆకాశాన్ని చీల్చుకొని పిడుగు వెలువరించిన విస్పోటక శబ్దంతో గుండెలదిరిపోయినాయి.
 ఆ వెనువెంటనే ఏవో ఆర్తనాదాలు.... లిప్తపాటు అయోమయంగా అనిపించింది పూర్ణకి. చివ్వున తలతిప్పి చూశాడు.
 పురాతనమైన మూడు అంతస్తుల భవనంలోంచి భయభ్రాంతులైన జనం కొందరు బయటికి పరుగులు దీస్తున్నారు. వాళ్ళు భయంతో చేస్తున్న ఆర్తనాదాలకి ఆ వీధి మారుమోగిపోతోంది. ఆ మేడ మూడో అంతస్తునుంచి గోడలు బీటలువారి విడిపోతూ పెద్ద పెద్ద మట్టిపెళ్ళ విరిగి వికృత శబ్దంతో పిడుగులా రాలి వీధిలోని నీటి ప్రవాహంలో పెద్ద శబ్దం చేస్తూ పడింది. ఆ వూపుకి రోడ్డు మీద వరదనీరు ఆరేడు అడుగుల ఎత్తు లేచిపడింది. అప్పటివరకూ అరుగులమీద, ఇంటి కిటికీల గుండా చోద్యాన్ని చూస్తున్న జనం పరుగున అక్కడికి చేరడం ప్రారంభించారు.
 పూర్ణ మనసులో ఆందోళన చోటుచేసుకోసాగింది.
 ఆ భవనం ఇంకెంతో సేపు నిలవదు.
 కూలిపోతుంది.
 "క్విక్!" అంటూ పూర్ణ పరుగుదీశాడు. కాళ్ళకి అడ్డుపడుతోన్న నీటిప్రవాహం సంగతి అతను మరిచిపోయాడు. అతని కళ్ళకి కూలిపోతున్న మేడతప్ప మరేం కనిపించడంలేదు. అతని చెవులకి దీనుల ఆర్తనాదాలు తప్ప మరేం వినిపించడంలేదు.
 ఇంచుమించు పరుగు దీస్తున్నాడు. ఆ క్షణంలో అతను వందమీటర్ల హార్డిల్స రేస్ లో పరుగుదీస్తున్న ఒలంపిక్ అథ్లెట్ లా వున్నాడు.
 అతని వెనక మిత్రులు అనుసరిస్తున్నారు. ఏమి చేయాలో తెలీక పోయినా ఏదో చెయ్యాలన్న తపన వాళ్ళలో ఎక్కువ కాసాగింది.
 శివుని పదఘట్టనతో చెల్లా చెదురవుతోన్న హిమంలా పూర్ణ అడుగుల వేగానికి వరదనీరు చిందర వందర అయి నలుదిక్కులకు అలలుగా పారుతోంది.

 
 simhadri bastani mosukelli gandipadina chota visiraadu. 
     21
 adhe samayamlo padimandi brundamtho puurna isukaveedhi gudisela praantaaniki cheraaru. aa brundamlo puurna, kairavi, siddhaardha, kamal modalaina padimandi vunnaru.
 akkadi jananiki nachacheppi illu khaalii cheyinchi laareelu ekkistunnaru.
 "unna phalamgaa illetla khaalii cheyali?" adigindo stree.
 "amma! meeku paristhiti vivarinche samayam ledu. godavari urukulu, parugulatho ooruni munchettabotondi. gudisepoyina mee praanaalu kaapaadaalani maa prayatnam dayachesi twaragaa lari ekkandi" andi kairavi.
 "eppudo eto jaruguddani ippude tondarem vachindi?" inko aame ginjukundi.
 "idhi kalektar gaari aagna" cheppaadu siddhaardha.
 "aa kalektaru vachi maa gudiselu kottukupokunda chustada?" adigado vruddhudu.
 lokagnaanamleni moorkhapu prasnalaki visuggaa vundi. cony saantamgaa samadhanam cheputunnaru.
 "kaneesam mee praanaalakayinaa rakshana kalpinchaalani kalaktarugaari prayatnam" cheppaadu puurna.
 "kasepagi vastam baaboo! poyyimeeda royyala pulusundi" lottalestu vayyaaramgaa andi oo mugdha.
 "nee royyala pulusu godavarilo kalisiponu. mundu lari ekkavamma talli! pramaadam munchukochesindi" arichaadu puurna.
 "ore elligaa, malli twaragaa ekkande bandi godaramma vachettandanta" oo musalodu arichaadu.
 anthe! janam bilabilamani bayata kocheyasaagaaru.
 andubaatulo vunna vastuvulni chetabattukuni laariilloki bila bilamani ekkestunnaru janam.
 aa veedhininchi maro veedhiki taralindi aa brundam.
 veedhullo neeru perugutondi. neellallo tirigi tirigi kaallu moddu baaripotunnaayi.
 roddu gatukula mayamgaa vundi. ettupallaalalo burada perukupoyi adugulu vegamgaa padadamledu.
 veedhi murugu vaasanatho mukkulu baddhalavutunnaayi. daanikitodu vaanajallu.
 puurnaki mari kashtamgaa vundi.
 eppuduu ilaa bandapanulu chesinavadu kaadatanu.
 lakshaadhikaari bidda. apuruupamgaa perigina sareeram.
 paina varshaaniki, kinda neeti pravaahaaniki puurtigaa tadisi muddayina sareeram chaligaaliki vanikipotunnaru.
 aina kantiki kanipinche prati drushyam atanni kalachivestunte manasu udvegabharitamavutondi. saktini kuudadeesukuni nadustunnadu. innaallaki tanukuda oo padimandiki sayapada galugutunnanane trupti paduthonna kashtanni maripistondi.
 vegamgaa kadaladaaniki vishwaprayatnam chestunnaru. cony saadhyam kaavadam ledu. vaalla sareeraalu sahakarinchadam ledu.
 
     22
 puurna aa veedhini kaliyajusadu. illa arugula meedanunchi, kitikeelalonchi janam vintagaa vallakesi chustunnaru. parisaraalani gamanistune gudiselu vunna chotuku vellaaru.
 aa jananiki nachacheppi pillalni, saamaanulu, kollu, mekalni laareelalo ekkinchadam praarambhinchaadu puurna.
 ollu vipareetamaina noppulu, sareeram swaadheenam kaavadam ledu. erugani pani ataniki.
 cony lakshyam cheyadamledu. e kshanamlo pramaadam munchukostundo teleeni paristhiti. appatike veedhullo nadumlotuneellu vachayi. marikonta samayam gadiste nadavadanikikuda veelundakapovachhu. aragantalo gudisello janaanni khaalii cheyinchi puurna brundam maro veedhiloki nadichaaru. aa veedhichivara laareelu nilichivunnaayi.
 veedhi kiruvaipula vunna yillalooni janam vaallu chestunna panulani, sahaayaanni manasullo mecchukuntunnaru puurna, daasu cheyi cheyi pattukuni nadustunnaru.
 "kamal naaku chala dhrilling gaa vundira!" annadu puurna.
 "nijame. thotimanushulu kashtamlo vunnappudu aadukunte kalige truptini lakshalu pettina konalem!" annadu kamal.
 "nijame! anduke kaabolu abhinay entasepu edutivaallaki saayapadaalantaadu. nijamgaa abhinay teesukunna ee nirnayam goppadira kamal" antunnadu puurna.
 adhe samayamlo....
 kaaru meghaalatho nindina aakaasaanni cheelchukoni pidugu veluvarinchina vispotaka sabdamto gundeladiripoyinaayi.
 aa venuventane evo aartanaadaalu.... liptapaatu ayomayamgaa anipinchindi puurnaki. chivvuna talatippi chushadu.
 puraatanamaina moodu antastula bhavanamlonchi bhayabhraantulaina janam kondaru bayatiki parugulu deestunnaaru. vaallu bhayamto chestunna aartanaadaalaki aa veedhi marumogipotondi. aa meda moodo antastununchi godalu beetaluvaari vidipothu pedda pedda mattipella virigi vikruta sabdamto pidugula raali veedhilooni neeti pravaahamlo pedda sabdam chestu padindi. aa voopuki roddu meeda varadaneeru aaredu adugula ettu lechipadindi. appativarakuu arugulameeda, inti kitikeela gunda chodyanni chustunna janam paruguna akkadiki cheradam praarambhinchaaru.
 puurna manasulo aandolana chotuchesukosagindi.
 aa bhavanam inkentho sepu nilavadu.
 koolipotundi.
 "kwik!" antuu puurna parugudeesaadu. kaallaki addupadutonna neetipravaaham sangati atanu marichipoyadu. athani kallaki koolipotunna medatappa marem kanipinchadamledu. athani chevulaki deenula aartanaadaalu tappa marem vinipinchadamledu.
 inchuminchu parugu deestunnadu. aa kshanamlo atanu vandameetarla hardils rays loo parugudeestunna olampic athlet laa vunnadu.
 athani venaka mitrulu anusaristunnaaru. emi cheyalo teleeka poina edho cheyyalanna tapana vaallalo ekkuva kasagindi.
 shivuni padaghattanatho chella cheduravutonna himamla puurna adugula vegaaniki varadaneeru chindara vandara ayi naludikkulaku alalugaa paarutondi.